มีน้ำสีน้ำตาลไหลตรงช่องคลอดมีกลิ่นเหม็นมากสาเหตุและจะรักษาด้วยวิธีไหนดีคะ
สวัสดีค่ะ น้ำสีน้ำตาลกลิ่นเหม็นที่ไหลออกจากช่องคลอดนั้น อาจจะเกิดจาก การติดเชื้อของช่องคลอดหรือปากมดลูก เนื้องอกมดลูกหรือปากมดลูก การมีช่องคลอดระคายเคืองจากการสวนล้าง อวัยวะภายในอุ้งเชิงกรานอักเสบ หรือถุงน้ำรังไข่ชนิดสร้างฮอร์โมนที่ผิดปกติแต่หากมีกลิ่นเหม็น และระคายเคืองช่องคลอดเยอะ จะนึกถึงสาเหตุของการติดเชื้อของช่องคลอดและปากมดลูกมากที่สุดเบื้องต้นควรทำความสะอาดอวัยวะเพศหญิงเบาๆแค่ภายนอกเท่านั้น ห้ามสวนล้าง งดการมีเพศสัมพันธ์ไปก่อน ไม่ซื้อยาเหน็บใดๆมาใช้เองเพื่อป้องกันการดื้อยา และควรไปพบแพทย์เพื่อตรวจหาสาเหตุที่แน่ชัด และรับยาฆ่าเชื้อที่ตรงกับโรคต่อไป